ddrg/super_eurlex huggingface dataset:
Sklep Sveta

z dne 26. aprila 2004

o spremembi Sklepa 2002/668/Euratom za prilagoditev finančnega referenčnega zneska, da se upošteva širitev Evropske unije

(2004/444/Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo in zlasti člena 7 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Da bi upoštevali širitev Evropske unije, je treba prilagoditi finančni referenčni znesek, opredeljen v Sklepu Sveta 2002/668/Euratom z dne 3. junija 2002 o šestem okvirnem programu Evropske skupnosti za atomsko energijo (Euratom) za jedrske raziskave in izobraževanje, ki prispeva tudi k oblikovanju evropskega raziskovalnega prostora (2002 do 2006) [2].

(2) Finančni referenčni znesek okvirnega programa je treba zvišati in linearno razdeliti dodatna dodeljena proračunska sredstva med dejavnosti okvirnega programa; načelo linearnosti je treba uporabljati pri izvajanju vseh dejavnosti okvirnega programa v skladu s členom 4 Sklepa 2002/668/Euratom –

SKLENIL:

Edini člen

Sklep 2002/668/Euratom se spremeni:

1. Člen 2(1) se nadomesti z naslednjim:

"1. Finančni referenčni znesek za izvajanje šestega okvirnega programa za obdobje 2002 do 2006 znaša 1352 milijonov EUR. Delež, določen za vsako od dejavnosti, je določen v Prilogi II."

2. Priloga II se nadomesti z besedilom, določenim v Prilogi k temu sklepu.

V Luxembourgu, 26. aprila 2004

Za Svet

Predsednik

J. Walsh

[1] Mnenje z dne 9. marca 2004 (še ni bilo objavljeno v Uradnem listu).

[2] UL L 232, 29.8.2002, str. 34.

--------------------------------------------------

PRILOGA

PRILOGA II

NAJVIŠJI SKUPNI ZNESEK, USTREZNI DELEŽI IN OKVIRNA RAZČLENITEV

(v milijonih EUR) |

1.Prioritetna tematska področja raziskav | | 978 |

1.1Nadzorovana termonuklearna fuzija | 824 | |

1.2Ravnanje z radioaktivnimi odpadki | 99 | |

1.3Varstvo pred sevanjem | 55 | |

2.Druge dejavnosti na področju jedrske tehnologije in varnosti | 55 |

3.Jedrske dejavnosti Skupnega raziskovalnega središča (JRC) | 319 |

Skupaj | 1352 |

--------------------------------------------------
Sklep Sveta

z dne 13. januarja 2004

o podpisu in začasni uporabi dogovora o izvajanju v obliki izmenjave pisem med Evropsko skupnostjo in Švicarsko konfederacijo o prehodnem sistemu točk za težka tovorna vozila, ki potujejo čez Avstrijo

(2004/182/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 71(1) v zvezi s prvim stavkom prvega pododstavka člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Komisija je s pogajanji dosegla dogovor o izvajanju v obliki izmenjave pisem med Evropsko skupnostjo in Švicarsko konfederacijo o prehodnem sistemu točk za težka tovorna vozila, ki potujejo čez Avstrijo.

(2) Dogovor o izvajanju je treba podpisati ob upoštevanju, da bo sklenjen pozneje.

(3) Treba je pripraviti ukrepe za začasno uporabo dogovora o izvajanju od 1. januarja 2004 –

SKLENIL:

Člen 1

Predsednik Sveta je pooblaščen, da imenuje pooblaščenca(-e), ki bo(-do) v imenu Skupnosti podpisal(-i) dogovor o izvajanju v obliki izmenjave pisem med Evropsko skupnostjo in Švicarsko konfederacijo o prehodnem sistemu točk za težka tovorna vozila, ki potujejo čez Avstrijo, ob upoštevanju, da bo sklenjen pozneje.

Besedilo Sporazuma je priloženo k temu sklepu.

Člen 2

Dogovor o izvajanju se začasno uporablja od 1. januarja 2004.

Člen 3

Ta sklep se objavi v Uradnem listu Evropske unije.

V Bruslju, 13. januarja 2004

Za Svet

Predsednik

B. Cowen

--------------------------------------------------
Odločba Komisije

z dne 3. marca 2004

o spremembi Odločbe 2000/40/ES glede obdobja veljavnosti okoljskih meril za podelitev znaka Skupnosti za okolje hladilnikom

(notificirano pod dokumentarno številko C(2004) 310)

(Besedilo velja za EGP)

(2004/214/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Uredbe Evropskega parlamenta in Sveta (ES) št. 1980/2000 z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti drugega pododstavka člena 6(1) Uredbe,

po posvetovanju z Odborom Evropske unije za znak za okolje,

ob upoštevanju naslednjega:

(1) Uredba (ES) št. 1980/2000 za podelitev znaka za okolje proizvodu določa, da mora imeti proizvod lastnosti, ki mu omogočajo, da znatno prispeva k izboljšanju ključnih okoljskih vidikov, ter predvideva, da je treba posebna merila za podelitev znaka za okolje določiti v skladu s skupinami proizvodov.

(2) Odločba Komisije 2000/40/ES z dne 16. decembra 1999 o določitvi okoljskih meril za podelitev znaka Skupnosti za okolje hladilnikom [2] preneha veljati 1. decembra 2003.

(3) Po pregledu navedene odločbe ter v skladu s členom 4 Uredbe (ES) št. 1980/2000 je primerno podaljšati obdobje veljavnosti navedenih okoljskih meril za obdobje 12 mesecev, zlasti zato, da se omogoči tistim podjetjem, ki jim je bil znak za okolje podeljen, da nadalje uporabljajo znak za okolje, vsaj dokler pregled Odločbe 2000/40/ES ni končan.

(4) Odločbo 2000/40/ES je zato treba ustrezno spremeniti.

(5) Ukrepi, predvideni s to odločbo, so v skladu z mnenjem odbora, ustanovljenega v skladu s členom 17 Direktive (ES) 1980/2000 –

SPREJELA NASLEDNJO ODLOČBO:

Člen 1

Člen 3 Odločbe 2000/40/ES se nadomesti z naslednjim besedilom:

"Člen 3

Opredelitev skupine proizvodov in merila za skupino proizvodov veljajo do 1. decembra 2004. Vendar pa, če do navedenega datuma ne bo sprejeta nova odločba, ki bo določala opredelitev skupine proizvodov in meril za to skupino proizvodov, se to obdobje veljavnosti izteče bodisi 1. decembra 2005 bodisi na datum sprejema nove odločbe, kar bo nastopilo prej."

Člen 2

Ta odločba je naslovljena na države članice.

V Bruslju, 3. marca 2004

Za Komisijo

Margot Wallström

Članica Komisije

[1] UL L 237, 21.9.2000, str. 1.

[2] UL L 13, 19.1.2000, str. 22.

--------------------------------------------------
Odločba Komisije

z dne 19. februarja 2004

o spremembi Odločbe 2004/130/ES o začasnem trženju določenega semena vrste Vicia faba L., ki ne izpolnjuje zahtev Direktive Sveta 66/401/EGS

(notificirano pod dokumentarno številko K(2004) 492)

(Besedilo velja za EGP)

(2004/164/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 2003/61/ES [2], in zlasti odstavka 1 člena 17 Direktive,

ob upoštevanju naslednjega:

(1) Na podlagi Odločbe Komisije 2004/130/ES [3] se v Skupnosti dovoli trženje semena jarega krmnega boba, ki ne izpolnjuje minimalnih zahtev glede kalivosti, določenih v Direktivi 66/401/EGS, za obdobje, ki se izteče 15. februarja 2004, v skladu z opredeljenimi roki in ob upoštevanju nekaterih pogojev.

(2) Obdobje, ki je še na voljo za trženje semena pod manj strogimi zahtevami glede kalivosti do 15. februarja 2004, ne bo zadostno.

(3) Zato je treba dovoljenje podaljšati in Odločbo 2004/130/ES ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

V členu 1 Odločbe 2004/130/ES se datum "15. februarja 2004" nadomesti z datumom "31. marca 2004."

Člen 2

Ta odločba je naslovljena na države članice.

V Bruslju, 19. februarja 2004

Za Komisijo

David Byrne

Član Komisije

[1] UL 125, 11.7.1966, str. 2298/66.

[2] UL L 165, 3.7.2003, str. 23.

[3] UL L 37, 10.2.2004, str. 32.

--------------------------------------------------
Odločba Komisije

z dne 29. januarja 2004

o spremembi Odločbe 95/328/ES o uvedbi zdravstvenih spričeval za ribiške proizvode iz tretjih držav, ki še niso zajeti s posebno odločbo

(notificirano pod dokumentarno številko K(2004) 129)

(Besedilo velja za EGP)

(2004/109/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje [1] na trg ribiških proizvodov in zlasti člena 11 Direktive,

ob upoštevanju naslednjega:

(1) Odločba Komisije 95/328/ES z dne 25. julija 1995 o uvedbi zdravstvenih spričeval za ribiške proizvode iz tretjih držav, ki še niso zajeti s posebno odločbo [2], je veljavna do 31. decembra 2003.

(2) Odločba Komisije 97/296/ES [3] določa seznam tretjih držav, iz katerih je dovoljen uvoz ribiških proizvodov za prehrano ljudi. Del II navedenega seznama vsebuje tretje države, ki niso zajete s posebno odločbo, vendar izpolnjujejo zahteve člena 2(2) Odločbe Sveta 95/408/ES [4]. V skladu z Odločbo 95/408/ES je navedeni seznam veljaven do 31. decembra 2005.

(3) Datum veljavnosti Odločbe 95/328/ES bi se moral ujemati z datumom veljavnosti začasnega seznama, določenega z Odločbo 97/296/ES.

(4) Odločbo 95/328/ES je zato treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V členu 4 Odločbe 95/328/ES se "do 31. decembra 2003" nadomesti z "do 31. decembra 2005".

Člen 2

Ta odločba je naslovljena na države članice.

V Bruslju, 29. januarja 2004

Za Komisijo

David Byrne

Član Komisije

[1] UL L 268, 24.9.1991, str. 15. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 191, 12.8.1995, str. 32. Odločba, kakor je bila nazadnje spremenjena z Odločbo 2001/67/ES (UL L 22, 24.1.2001, str. 41).

[3] UL L 122, 14.5.1997, str. 21. Odločba, kakor je bila nazadnje spremenjena z Odločbo 2004/36/ES (UL L 8, 14.1.2004, str. 8).

[4] UL L 243, 11.10.1995, str. 17. Odločba, kakor je bila nazadnje spremenjena z Odločbo 2003/912/ES (UL L 345, 31.12.2003, str. 112).

--------------------------------------------------
Sklep Sveta

z dne 22. decembra 2003

o sklenitvi Sporazuma o znanstvenem in tehničnem sodelovanju med Evropsko skupnostjo in Kraljevino Maroko

(2004/126/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 170 v povezavi s prvim stavkom prvega pododstavka člena 300(2) in člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija se je v imenu Skupnosti pogajala o Sporazumu o znanstvenem in tehničnem sodelovanju s Kraljevino Maroko.

(2) Sporazum je bil v imenu Skupnosti podpisan 26. junija 2003 v Solunu, s pridržkom možne sklenitve kasneje.

(3) Sporazum je treba odobriti –

SKLENIL:

Člen 1

Sporazum o znanstvenem in tehničnem sodelovanju med Evropsko skupnostjo in Kraljevino Maroko je v imenu Skupnosti s tem odobren.

Besedilo Sporazuma je priloženo k temu sklepu.

Člen 2

Predsednik Sveta v imenu Skupnosti poda uradno obvestilo, predvideno v členu 7 Sporazuma [2].

V Bruslju, 22. decembra 2003

Za Svet

Predsednik

A. Matteoli

[1] Mnenje podano 4. decembra 2003 (še ni objavljeno v Uradnem listu).

[2] Datum začetka veljavnosti Sporazuma bo generalni sekretariat Sveta objavil v Uradnem listu Evropske unije.

--------------------------------------------------
Odločba Komisije

z dne 22. decembra 2003

o spremembi Odločbe 2002/657/ES glede določitve meje najmanjše zahtevane učinkovitosti (MRPL) za nekatere ostanke v hrani živalskega izvora

(notificirano pod dokumentarno številko K(2003) 4961)

(Besedilo velja za EGP)

(2004/25/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje določenih snovi in njihovih ostankov v živih živalih in živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS [1], kakor je bila nazadnje spremenjena z Uredbo (ES) št. 806/2003 [2], in zlasti drugega pododstavka člena 15(1) Direktive,

ob upoštevanju naslednjega:

(1) Ostanki v proizvodih živalskega izvora vzbujajo skrb za javno zdravje. Odločba Komisije 2002/657/EGS z dne 12. avgusta 2002 o izvajanju Direktive Sveta 96/23/ES glede opravljanja analitskih metod in razlage rezultatov [3], kakor je bila spremenjena z Odločbo 2003/181/ES [4], predvideva postopek za progresivno vzpostavitev meje najmanjše zahtevane učinkovitosti (MRPL) analitskih metod, ki se uporabljajo za odkrivanje snovi, katerih uporaba v Skupnosti ni dovoljena ali je izrecno prepovedana.

(2) Zaradi odkrivanja ostankov farmakološko aktivne snovi malahit zelena, katere uporaba v veterinarskih zdravilih za živali za proizvodnjo hrane ni dovoljena v Skupnosti, njenega metabolita leukomalahit zelena pa v proizvodih iz ribogojstva, je bila v posvetovanju z referenčnimi laboratoriji Skupnosti, nacionalnimi referenčnimi laboratoriji in državami članicami dogovorjena raven za uskladitev MRPL za to snov.

(3) Določiti je treba usklajeno raven nadzora nad to snovjo, da se zagotovi enaka raven varstva potrošnikov v Skupnosti.

(4) Odločbo 2002/657/ES je zato treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Odločba 2002/657/ES se spremeni:

1. Člen 4 se nadomesti z:

"Člen 4

Države članice zagotovijo, da analitske metode, uporabljene za odkrivanje naštetih snovi, ustrezajo mejam najmanjše zahtevane učinkovitosti (MRPL), določenim v Prilogi I, glede na matrikse iz navedene Priloge:

(a) kloramfenikol;

(b) metaboliti nitrofurana;

(c) medroksiprogesteron;

(d) malahitzelena."

2. Priloga II k Odločbi 2002/657/ES se spremeni, kakor je določeno v Prilogi k tej odločbi.

Člen 2

Ta odločba je naslovljena na države članice.

V Bruslju, 22. decembra 2003

Za Komisijo

David Byrne

Član Komisije

[1] UL L 125, 23.5.1996, str. 10.

[2] UL L 122, 16.5.2003, str. 1.

[3] UL L 221, 17.8.2002, str. 8.

[4] UL L 71, 15.3.2003, str. 17.

--------------------------------------------------

PRILOGA

Odločba Komisije 2002/657/ES se spremeni:

V Prilogi II se doda vrstica:

"Snov in/ali metabolit | Matriksi | MRPL |

Vsota malahitzelene in levkomalahitzelene | Meso proizvodov iz ribogojstva | 2 µg/kg" |

--------------------------------------------------
Sklep Sveta 2003/856/SZVP

z dne 8. decembra 2003

o izvajanju Skupnega ukrepa 2002/210/SZVP o Policijski misiji Evropske unije

SVET EVROPSKE UNIJE JE -

ob upoštevanju Skupnega ukrepa Sveta 2002/210/SZVP z dne 11. marca 2002 o Policijski misiji Evropske unije (EUPM) [1] in zlasti zadnjega pododstavka člena 9(1)(b) tega skupnega ukrepa, v zvezi z drugo alineo člena 23(2) Pogodbe o Evropski uniji,

ob upoštevanju naslednjega:

ker mora Svet sprejeti odločitev o dokončnem proračunu za leto 2004 -

SKLENIL:

Člen 1

1. Znesek 17,5 milijona EUR za kritje operativnih tekočih stroškov EUPM v letu 2004 se v celoti financira iz splošnega proračuna Evropske unije.

2. Vodenje odhodkov, financiranih iz splošnega proračuna Evropske unije in določenih v odstavku 1, poteka glede na postopke in pravila Skupnosti, ki veljajo za proračunske zadeve, z izjemo, da zneski predfinanciranja ne ostanejo last Skupnosti.

Člen 2

Ta sklep začne veljati z dnem sprejetja.

Člen 3

Ta sklep se objavi v Uradnem listu Evropske unije.

V Bruslju, 8. decembra 2003

Za Svet

Predsednik

F. Frattini

[1] UL L 70, 13.3.2002, str. 1.
Sklep Sveta

z dne 14. oktobra 2002

o umiku tajnosti nekaterih delov priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

(2003/19/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 207 Pogodbe,

ob upoštevanju naslednjega:

(1) S Sklepom z 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) je Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985, in nadomeščen s Svetom v skladu s členom 2 Schengenskega protokola, določil za priročnik Sirene, katerega zadnjo različico je sprejel Izvršni odbor s Sklepom z dne 28. aprila 1999 (SCH/Com-ex (99) 5) tajnost stopnje "CONFIDENTIAL".

(2) Priročnik Sirene in sklepi Izvršnega odbora o določitvi stopnje tajnosti tvorijo del schengenskega pravnega reda, kakor ga je opredelil Svet s Sklepom 1999/435/ES z dne 20. maja 1999.

(3) Za nekatere dele priročnika Sirene je treba tajnost umakniti.

(4) Za nekatere dele priročnika Sirene je treba stopnjo tajnosti znižati na "RESTREINT UE".

(5) Sklepa Izvršnega odbora (SCH/Com-ex (93) 22 rev) in (SCH/Com-ex (98) 17) je treba razveljaviti, v kolikor se nanašata na določitev stopnje tajnosti priročnika Sirene, zato da se lahko prihodnje odločitve o določitvi stopnje tajnosti sprejmejo v skladu z običajnimi pravili o določanju stopnje tajnosti dokumentov, kakor je določeno s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti [1] –

SKLENIL:

Člen 1

Za priročnik Sirene se umakne tajnost, razen za oddelek 2.3 in Priloge 1, 2, 3, 4, 5 in 6.

Člen 2

Za oddelek 2.3 priročnika Sirene ter Priloge 1, 2, 3, 4, 5 in 6 se določi stopnja tajnosti "RESTREINT UE".

Člen 3

Deli priročnika Sirene, za katere je bila tajnost umaknjena, se objavijo v Uradnem listu Evropskih skupnosti.

Člen 4

1. Sklepi schengenskega Izvršnega odbora z dne 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) se razveljavijo, v kolikor se nanašajo na priročnik Sirene.

2. Prihodnji sklepi o določanju stopnje tajnosti priročniku Sirene se sprejmejo v skladu z določbami Sklepa 2001/264/ES.

Člen 5

Ta sklep začne učinkovati z dnem objave v Uradnem listu Evropskih skupnosti.

V Luxembourgu, 14. oktobra 2002

Za Svet

Predsednik

L. Espersen

[1] UL L 101, 11.4.2001, str. 1.

--------------------------------------------------
Odločba Komisije

z dne 31. oktobra 2003

o določitvi zahtev v zvezi z zdravstvenim varstvom živali in veterinarskih spričeval za uvoz živalskih črev iz tretjih držav

(notificirano pod dokumentarno številko K(2003) 3988)

(Besedilo velja za EGP)

(2003/779/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, določene v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [1], kakor je bila nazadnje spremenjena z Odločbo Komisije 2003/721/ES [2], in zlasti člena 10(2)(a) in (c) Direktive,

ob upoštevanju naslednjega:

(1) Odločba Komisije 94/187/ES z dne 18. marca 1994 o zahtevah zdravstvenega varstva živali in veterinarskih spričevalih za uvoz živalskih črev iz tretjih držav [3] se je večkrat znatno spremenila [4]. Zaradi jasnosti in racionalnosti je treba navedeno Odločbo kodificirati.

(2) Priloga I(2) k Direktivi 92/118/EGS dopušča uvoz živalskih črev, ki so bila obdelana po predpisanem postopku, iz katere koli tretje države.

(3) Določiti se morajo pogoji v zvezi z zdravstvenim varstvom živali in veterinarska spričevala, da se zagotovi izvajanje predpisanega postopka obdelave črev.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Države članice dovolijo uvoz živalskih črev iz katere koli tretje države, ki jih spremlja veterinarsko spričevalo, kakor je določeno v Prilogi I, ki obsega en list in se izpolni v najmanj enem uradnem jeziku države članice, ki izvaja nadzor nad uvozom.

Člen 2

Odločba 94/187/ES se razveljavi.

Sklicevanje na razveljavljeno Odločbo se razume kot sklicevanje na to odločbo in se bere v skladu s tabelo ujemanja iz Priloge III.

Člen 3

Ta odločba je naslovljena na države članice.

V Bruslju, 31. oktobra 2003

Za Komisijo

David Byrne

Član Komisije

[1] UL L 62, 15.3.1993, str. 49.

[2] UL L 260, 11.10.2003, str. 21.

[3] UL L 89, 6.4.1994, str. 18.

[4] Glej Prilogo II k tej odločbi.

--------------------------------------------------

PRILOGA I

+++++ TIFF +++++

+++++ TIFF +++++

--------------------------------------------------

PRILOGA II

Razveljavljene odločbe in njihove zaporedne spremembe

Odločba 94/187 | (UL L 89, 6.4.1994, str. 18) |

Odločba 94/461/ES, samo člen 2 | (UL L 189, 23.7.1994, str. 88) |

Odločba 94/775/ES, samo člen 2 | (UL L 310, 3.12.1994, str. 77) |

Odločba 95/88/ES, samo člen 1 | (UL L 69, 29.3.1995, str. 45) |

Odločba 95/230/ES, samo člen 1 | (UL L 154, 5.7.1995, str. 19) |

Odločba 96/106/ES, samo člen 1 | (UL L 24, 31.1.1996, str. 34) |

--------------------------------------------------

PRILOGA III

TABELA UJEMANJA

Odločba 94/187/ES | Ta odločba |

Člen 1 | Člen 1 |

– | Člen 2 |

Člen 2 | – |

Člen 3 | Člen 3 |

Priloga | Priloga I |

– | Priloga II |

– | Priloga III |

--------------------------------------------------
Sklep Komisije

z dne 28. novembra 2003

o potrditvi v imenu Skupnosti sprememb prilog k Sporazumu med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in živali pri trgovanju z živimi živalmi in živalskimi proizvodi

(Besedilo velja za EGP)

(2003/833/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 98/258/ES z dne 16. marca 1998 o sklenitvi Sporazuma med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in živali pri trgovanju z živimi živalmi in živalskimi proizvodi [1] in zlasti tretjega odstavka člena 4 Sklepa,

ob upoštevanju naslednjega:

(1) Skupni upravni odbor za Sporazum (odbor) je na svojem sestanku dne 2. oktobra 2003 izdal priporočilo glede določitve enakovrednosti želatine in kolagena za prehrano ljudi. Zaradi tega priporočila je primerno spremeniti Prilogo V k Sporazumu.

(2) Te spremembe je treba potrditi v imenu Skupnosti.

(3) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SKLENILA:

Člen 1

V skladu s priporočili Skupnega upravnega odbora, ustanovljenega na podlagi člena 14 Sporazuma med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in živali pri trgovanju z živimi živalmi in živalskimi proizvodi, se spremembe Priloge V k navedenemu sporazumu potrdijo v imenu Skupnosti. Besedilo Sporazuma v obliki izmenjave pisem, skupaj s spremembami Priloge V k Sporazumu, so priložene k temu sklepu.

Člen 2

Generalni direktor za varovanje zdravja in varstvo potrošnikov je pooblaščen za podpis Sporazuma v obliki izmenjave pisem, ki zavezuje Skupnost.

Člen 3

Ta sklep se uporablja od prvega dne meseca, ki sledi mesecu, ko Združene države Amerike uradno obvestijo Komisijo, da so njihovi notranji postopki za odobritev sprememb iz člena 1 zaključeni.

V Bruslju, 28. novembra 2003

Za Komisijo

David Byrne

Član Komisije

[1] UL L 118, 21.4.1998, str. 1.

--------------------------------------------------